स्कूल के बच्चों को नैतिक मूल्यों के बारे में दी गई जानकारी
सोलन | डगशाईपब्लिक स्कूल के बच्चों को लेफ्टिनेंट जनरल (रि.) प्रदीप खन्ना ने नैतिकता का पाठ पढ़ाया। लेफ्टिनेंट जनरल प्रदीप खन्ना ने सैनिक सेवा के दौरान अपने अनुभवों का उदाहरण देते हुए स्कूल के बच्चों को नैतिक मूल्यों के बारे में बताया। उन्होंने सच्चाई, ईमानदारी और भाईचारे के रास्ते पर चलने के लिए बच्चों को प्रोत्साहित किया। उन्होंने बताया कि हमारे देश में सामाजिक मूल्यों की कमी नहीं है और वह हम सबमें कूट-कूट कर भरे हैं। उन्होंने कहा कि स्कूल ही वह स्थान है, जहां पर यह सब चीजें सीखने को मिलती हैं। उन्होंने महात्मा गांधी के सिद्धांतों का उल्लेख करते हुए उनसे प्रेरणा लेने का आह्वान किया।
hin_Deva hin_Deva